b'\n_START_ARTICLE_\nLagkagehuset\n_START_SECTION_\nHistorie\n_START_PARAGRAPH_\nForretningen startede i 1991 med en forretning i K\xc3\xb8benhavn i bygningen ved Christianshavns Torv fra 1930, som kaldes Lagkagehuset. Det var Ole Kristoffersen, der stod bag den f\xc3\xb8rste butik. Samtidig var Steen Skalleb\xc3\xa6k i S\xc3\xb8nderjylland ved at stifte sin egen bagerbutik i Haderslev. Gennem \xc3\xa5rene \xc3\xa5bnede Lagkagehuset flere steder i K\xc3\xb8benhavn, mens Skalleb\xc3\xa6k bageriet i 2008 \xc3\xa5bnede sin nummer to butik i Aabenraa i S\xc3\xb8nderjylland. I 2008 fusionerede Skalleb\xc3\xa6k og Lagkagehuset til en stor bagerk\xc3\xa6de med navnet Lagkagehuset. _NEWLINE_I januar 2017 \xc3\xa5bnede Lagkagehuset et bageri i London under navnet "Ole and Steen - Lagkagehuset". Det er Lagkagehusets f\xc3\xb8rste bageri uden for Danmark.\n_START_SECTION_\nDrive-through bageri\n_START_PARAGRAPH_\nSom f\xc3\xa5 bagerier i Danmark har otte af Lagkagehusets bagerier en Drive-through butik, hvor man med bilen kan k\xc3\xb8re direkte hen og hente sit br\xc3\xb8d, betale og k\xc3\xb8re igen. Disse butikker med \'Drive-through\' finder man i Silkeborg, Fredericia, Haderslev, H\xc3\xb8rsholm, Vallensb\xc3\xa6k, Horsens, Aabenraa, Aarhus og Aalborg.'